NARIADENIE KOMISIE (ES) č. 671/2006
z 28. apríla 2006,
ktorým sa opravuje nariadenie (ES) č. 299/2006, ktoré sa týka vydávania povolení na ryžu pochádzajúcu zo štátov AKT a zo zámorských krajín a území na základe žiadostí predložených počas prvých piatich pracovných dní v mesiaci február 2006 v zmysle nariadenia (ES) č. 638/2003
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Rady (ES) č. 2286/2002 z 10. decembra 2002 o postupoch uplatniteľných na poľnohospodárske výrobky a tovar, ktorý je výsledkom spracovania poľnohospodárskych výrobkov, s pôvodom v afrických, karibských a tichomorských štátoch (štáty AKT) a o zrušení nariadenia (ES) č. 1706/98 (1),
so zreteľom na rozhodnutie Rady 2001/822/ES z 27. novembra 2001 o pridružení zámorských krajín a území k Európskemu spoločenstvu („rozhodnutie o pridružení zámoria“) (2),
so zreteľom na nariadenie Komisie (ES) č. 638/2003 z 9. apríla 2003, ktorým sa ustanovujú podrobné pravidlá na uplatňovanie nariadenia Rady (ES) č. 2286/2002 a rozhodnutia Rady 2001/822/ES, pokiaľ ide o opatrenia uplatniteľné na dovozy ryže s pôvodom v afrických, karibských a tichomorských štátoch (štáty AKT) a zámorských krajinách a územiach (ZKÚ) (3), a najmä na jeho článok 17 ods. 2,
keďže:
(1)
V nariadení Komisie (ES) č. 299/2006 (4) sa stanovili množstvá, ktoré sa presunuli do tranže na máj 2006 s výlučným uvedením kvóty AKT.
(2)
V prvom pododseku článku 13 nariadenia (ES) č. 638/2003 sa ustanovuje, že na množstvá presunuté podľa článku 3 ods. 2 uvedeného nariadenia sa môžu podať žiadosti o dovozné povolenia na ryžu pochádzajúcu zo štátov AKT a spadajúcu pod kódy KN 1006 10 21, 1006 10 23, 1006 10 25, 1006 10 27, 1006 10 92, 1006 10 94, 1006 10 96, 1006 10 98, 1006 20 a 1006 30 na ryžu pochádzajúcu zo ZKÚ a spadajúcu pod kód 1006.
(3)
Udelenie presunutých množstiev výlučne pre kvótu AKT sa teda vykonalo neoprávnene. Príloha k nariadeniu (ES) č. 299/2006 by sa preto mala opraviť, aby sa v nej spresnili podmienky udelenia dostupných množstiev hospodárskym subjektom,
PRIJALA TOTO NARIADENIE:
Článok 1
Príloha k nariadeniu (ES) č. 299/2006 sa nahrádza znením prílohy k tomuto nariadeniu.
Článok 2
Toto nariadenie nadobúda účinnosť 29. apríla 2006.
Toto nariadenie je záväzné v celom rozsahu a priamo uplatniteľné vo všetkých členských štátoch.
V Bruseli 28. apríla 2006